|  |
| --- |
| ΕΚΑ  ΕΡΓΑΤΟΫΠΑΛΛΗΛΙΚΟ ΚΕΝΤΡΟ ΑΘΗΝΑΣ |

**Ταχ. Διεύθ.:** Γ’ Σεπτεμβρίου 48Β, 104 33, Αθήνα ■ **Τηλ.:** 210 88 36 918 ■

■Web Site: **www.eka.org.gr** ■ e-mail:[**eka.press@gmail.com**](mailto:eka.press@gmail.com) ■

Αρ. Πρωτ.:4471 Αθήνα, 08/06/2021

**ΔΕΛΤΙΟ ΤΥΠΟΥ**

Καταγγέλλουμε την νέα προσπάθεια απαγόρευσης της απεργίας στις 10 Ιούνη στα καράβια από την κυβέρνηση και τους εφοπλιστές. Μια απεργία που έχει εξαγγελθεί εδώ και μέρες, από την ΓΣΕΕ, το Εργατικό Κέντρο Αθήνας, πρωτοβάθμιες και δευτεροβάθμιες συνδικαλιστικές οργανώσεις.

Δεν πρόλαβε να στεγνώσει το μελάνι πάνω στο νέο αντεργατικό νομοσχέδιο του κ. Χατζηδάκη και η εργοδοσία κυριολεκτικά έχει ξεσαλώσει. Δείχνει τι θα επικρατήσει στους χώρους δουλειάς αν ψηφιστεί το νέο έκτρωμα. Ένα νομοσχέδιο που γνωρίζει την πλήρη αντίθεση από τους εργαζόμενους, τα σωματεία και τα συνδικάτα, γιατί μετατρέπει όλη τη χώρα σε ζώνη φθηνής εργασίας και άγριας εκμετάλλευσης των εργαζομένων. Αυτός είναι ο λόγος που επιτίθενται με μανία στα συνδικάτα και στην κατάργηση του μοναδικού όπλου που έχουν για να αντιδράσουν οι εργαζόμενοι, στο δικαίωμα στην απεργία. Η προσπάθεια κυβέρνησης – εφοπλιστών δεν θα πετύχει!

**ΑΥΤΟ ΤΟ ΝΟΜΟΣΧΕΔΙΟ ΝΑ ΜΗΝ ΚΑΤΑΤΕΘΕΙ**

**ΟΛΟΙ ΣΤΗΝ ΑΠΕΡΓΙΑΚΗ ΣΥΓΚΕΝΤΡΩΣΗ ΤΗΝ ΠΕΜΠΤΗ 10 ΙΟΥΝΗ**

**Το Δ.Σ.**